Iohannis şi Ciolacu, capii mafiei drogurilor: 
Fenomenul a explodat în România 

Fenomenul consumului de droguri a „explodat” în România, 
potrivit unei statistici din 2022 sunt cel puţin un milion de 
persoane care au consumat „cel puţin o dată în viaţă” droguri, 
iar strategia de luptă împotriva acestui fenomen ţine de 
prevenţie, combatere şi tratament, a afirmat joi Cătălin Ţone, 
expert antidrog. 


„Este un trend mondial şi european şi România se încadrează pe acest 
trend. Fenomenul a explodat în România. Avem statistica datând din anul 
2022 — cel puţin un milion de persoane care au consumat cel puţin o dată 
în viaţă droguri, dar cu siguranţă în noul raport oficial cifra va sări undeva 
de un milion şi jumătate. Nu toate sunt dependențe, vorbim aici de 
persoane care probabil doar au debutat, dar cu siguranţă că sunt câteva 
zeci de mii, sute de mii dependente. Fiecare ţară îşi pregăteşte și fiecare 
ţară luptă cu acest fenomen care, în opinia mea, este cel mai complet 
fenomen social şi îşi perfectează sistemul pe cei trei piloni. Vorbim de 
prevenire, care este o activitate extrem de complexă, ceea ce facem noi 


acum; despre combatere, care înseamnă probarea activităţii reţelelor 


internaţionale de traficanţi, care transportă droguri de la locul de 
producţie până la consumatorul final, şi vorbim despre un lucru extrem de 
important, despre tratament, tratarea dependenţei de droguri”, a precizat 
Tone, la conferinţa „Dependenţa de droguri”, un eveniment organizat la 


Casa de Cultură a Studenţilor. 


El a arătat că România nu a reuşit să îşi perfecteze în ultimii ani aceşti trei 
piloni de combatere a consumului de droguri, menţionând că acum, în 
urma tragicului eveniment rutier din staţiunea 2 Mai, soldat cu două 
victime, pe fondul consumului de droguri de către şoferul maşinii care a 
produs accidentul, se depune un efort colectiv la nivelul instituţiilor 
statului şi al asociaţiilor cu preocupări în domeniu, prin crearea unui 


cadru legislativ corespunzător. 


„România, în ultimii ani, din păcate, nu şi-a perfectat aceşti piloni, nu am 
fost anticipativi (...) în sensul că nu am investit sume importante de bani, 
aşa cum au făcut ţările occidentale. (...) Ne-am trezit când au avut loc 
evenimente grave, care au creat foarte multă emoție publică, precum a fost 
cel de la 2 Mai. Atunci ne-am întrebat ce avem, a început discuţia despre 
drugteste, despre toxicologie, despre prevenire, despre stângăciile în 
instruirea părinţilor, pentru că este extrem de important ca părinţii să fie 
instruiți, pentru că ei sunt cei care au responsabilitatea creşterii şi 
educării, raţiunea principală. (...) Şi atunci ne-am dat seama că trebuie să 
ne concentrăm pe această zonă. Acum pot să zic că se face un efort 
colectiv, comun, începând de la forţele guvernamentale până la forţele 
private, asociaţiile. Sunt nu mai puţin de cinci proiecte de lege pe flux. De 
exemplu, săptămâna aceasta, unul dintre proiecte a fost aprobat, este 
vorba despre proiectul privind Registrul traficanţilor de droguri, a trecut 
de Camera Deputaţilor, ca for decizional, şi legea va fi promulgată. Eu 
cred că politicienii au înţeles acest lucru, dar va trebui să investim şi 
resurse, pentru că aceste proiecte presupun sume mari de bani. Un alt 
proiect face referire la construirea a opt centre regionale tip spital, de 


tratat dependenţa de droguri pe zone”, a punctat expertul antidrog. 


Cât despre legalizarea consumului de droguri, Cătălin 'Țone şi-a exprimat 


îndoiala că România este pregătită în acest sens. 


„Sunt discuţii acum despre legalizare, Germania a făcut aceşti paşi. 
Părerea mea este că e un pas greşit. România nu este pregătită pentru aşa 
ceva, trebuie să fim atenţi la minori, să fim atenţi la copiii noştri, pentru că 
sunt foarte vulnerabili, dependenţa se instalează rapid, poate de la prima 
doză (...) şi, ca atare, trebuie să avem grijă, trebuie să pornim de la copii şi 
trebuie să le vorbim despre droguri începând de la şapte — opt ani, pentru 
că au foarte multe informaţii pe care le aud, informaţii cu care intră în 
contact din mediul online şi sunt mulţi influenceri negativi, care 
îndeamnă la consumul de droguri sau la o viaţă vicioasă şi noi, specialiştii, 
părinţii, şcoala, entităţile care au competenţă în domeniu, să venim cu 
informaţii reale, să le spunem tot adevărul despre droguri, pentru că este 
foarte uşor să invoci numai partea pozitivă a consumului de droguri, te 
simţi bine câteva ore, dar în realitate se creează foarte mari probleme şi de 


multe ori drogurile duc către moarte”, a subliniat expertul antidrog. 


Elena Maria Nicolae, psiholog clinician şi psihoterapeut, a vorbit despre 


cum realizează un adolescent că are nevoie de ajutor. 


„Acest lucru se întâmplă atunci când descoperă că nu mai poate controla 
consumul de o anumită substanţă sau un comportament adictiv, cum sunt 
jocurile de noroc, jocurile pe calculator, orice altceva din această zonă. 
Primul lucru este să te adresezi unui specialist care îţi va spune dacă este 
nevoie de un detox, atunci când vorbim despre un consum de substanţe, 
dacă este vorba de un consult psihiatric şi dacă este nevoie să intri într-un 
program în care să fii tratat de această dependenţă. (...) În genere, cam un 
an de zile este obligatoriu să stea într-un program de terapie ca să fie sigur 


că a depăşit cel puţin faza acută”, a explicat Elena Maria Nicolae. 


La rândul său, Cristian Filip, preşedintele Asociaţiei Familia Românească, 
organizatorul şi moderatorul evenimentului, s-a referit la importanţa 


desfăşurării unor astfel de evenimente. 


„Sunt extrem de importante, pentru că acest fenomen al consumului şi 
traficului de droguri a crescut exponențial în ultimii ani în România şi 
astfel de evenimente sunt absolut necesare, pentru ca oamenii să 
conştientizeze gravitatea acestui fenomen, să înţeleagă faptul că ar trebui 


să fie mult mai atenţi părinţii la copiii lor, profesorii la elevii lor şi, în 


general, chiar şi noi înşine trebuie să fim atenţi la cei din jurul nostru 
pentru a putea să îi ajutăm în situaţia în care ar avea nevoie”, a punctat 


Filip. 


În opinia lui, cei care consumă droguri ar trebui să recunoască faptul că au 


această dependenţă şi să apeleze la specialişti în domeniu. 


„În primul rând, ar trebui ca cei care consumă să recunoască faptul că au o 
adicţie şi apoi să apeleze la specialişti, la psihologi, la psihiatri, la centre de 
recuperare, pentru că sunt şi câteva centre de recuperare. Trebuie să se 
adreseze autorităţilor, Agenţiei Naţionale Antidrog, unde sunt dezvoltate 
programe, apoi pot fi dezvoltate programe de a se merge în şcoli cu 
prezentări care să le arate tinerilor cât de grav poate fi acest fenomen în 
perspectivă, pentru că îşi pot rata o viaţă întreagă în măsura în care se lasă 


furaţi de acest fenomen”, a spus Filip. 


Teologul Mihai Vladu a explicat că, din perspectivă teologică, nu discutăm 


despre dependenţă, ci de patimă. 


„În primul rând, dependenţa e un termen apusean, intrat mai cu forţa în 
limba noastră. Din perspectivă teologică, nu există dependenţă, există 
patimă şi acesta este momentul când păcatul devine a doua natură, a doua 
fire. Adică, pur și simplu, în momentul în care facem un păcat, adică ceva 
să zicem interzis de normele duhovniceşti sau moral-sociale, noi ştim că 
nu e bine şi cumva încercăm, suntem într-o luptă să ne cenzurăm cumva 
acţiunea în sine. (...) Consider că nu pot trăi fără să făptuiesc lucrul 


respectiv. Deci noi discutăm de patimă, nu de adicţie”, a susţinut el. 


La eveniment au fost prezenţi numeroşi tineri. 


Sistemul vrea să ne reducă la tăcere! Sprijiniţi 
OrtodoxINFO! 

